[pic] | AZ EURÓPAI KÖZÖSSÉGEK BIZOTTSÁGA |

Brüsszel, 20.9.2006

COM(2006) 512 végleges

35. PÉNZÜGYI JELENTÉS

EURÓPAI MEZŐGAZDASÁGI ORIENTÁCIÓS ÉS GARANCIAALAP (EMOGA) Garanciarészlegéről – 2005-ÖS KÖLTSÉGVETÉSI ÉV – {SEC(2006) 1152}

TARTALOMJEGYZÉK

1. KÖLTSÉGVETÉSI ELJÁRÁS 3

1.1. A 2005. évi előzetes költségvetési tervezet 3

1.2. A 2005. évi költségvetési tervezet 3

1.3. A 2005. évre vonatkozó módosító indítvány 3

1.4. A 2005. évi költségvetés elfogadása 3

1.5. A KM 8/2005. sz. költségvetés-módosítás 3

2. KÉSZPÉNZHELYZET ÉS AZ ELŐIRÁNYZATOK KEZELÉSE 4

A. AZ ELőIRÁNYZATOK KEZELÉSE 4

2.1. A 2005. évre rendelkezésre álló előirányzatok 4

2.2. A 2005. évre rendelkezésre álló előirányzatok felhasználása 4

2.3. A 2004. évről a 2005. évre automatikusan átvitt összegek 5

2.4. 2004-ről nem automatikusan átvitt összegek 5

2.5. Átcsoportosítások és költségvetés-módosítás az EMOGA Garanciarészlegén belül 6

B. ELőLEG 6

2.6. A tagállamoknak nyújtott előlegek 6

3. A 2005-öS KÖLTSÉGVETÉS VÉGREHAJTÁSA 7

4. MEGJEGYZÉSEK A KÖLTSÉGVETÉS VÉGREHAJTÁSÁVAL KAPCSOLATBAN 8

4.1. 1a. alfejezet 8

4.2. 1b. alfejezet 10

4.3. A kiadás típusa szerinti lebontás 10

1. MELLÉKLET : 2005. ÉVI KÖLTSÉGVETÉSI ELJÁRÁS - EU–25-ÖK - EMOGA-GARANCIARÉSZLEG 2. MELLÉKLET : AZ EMOGA-GARANCIARÉSZLEGÉRE VONATKOZÓ KÖLTSÉGVETÉS AZ EU-KÖLTSÉGVETÉS VISZONYLATÁBAN - A 2001–2005-IG TARTÓ IDőSZAKBAN 3. MELLÉKLET : A 2005. ÉVI KÖLTSÉGVETÉS VÉGREHAJTÁSÁNAK AZ ELEMZÉSE 4. MELLÉKLET : A 2005. ÉVI KÖLTSÉGVETÉSBEN AZ EMOGA GARANCIARÉSZLEGÉNEK KIADÁSAI JOGCÍMCSOPORTONKÉNTI ÉS TAGÁLLAMI BONTÁSBAN 5. MELLÉKLET : AZ EMOGA GARANCIARÉSZLEGE KIADÁSAI BONTÁSÁNAK ALAKULÁSA |

Megjegyzés: Ezt a jelentést kiegészíti egy bizottsági munkadokumentum. E munkadokumentum teljes szövege (angol nyelven) és a csatolt táblázatok (angol vagy francia nyelven) a Mezőgazdasági és Vidékfejlesztési Főigazgatóság honlapján lesznek elérhetők. |

KÖLTSÉGVETÉSI ELJÁRÁS

A 2005. évi előzetes költségvetési tervezet

A Bizottság 2004 májusában fogadta el a 2005. évi előzetes költségvetési tervezetet és a költségvetési hatóság elé terjesztette. Az EMOGA Garanciarészlege számára javasolt kötelezettségvállalási előirányzatok 50 675,5°millió°EUR-t tettek ki, ezen belül pedig 43 834,5°millió°EUR-t az 1a. alfejezet és 6 841,0°millió°EUR-t az 1b. alfejezet esetében, amelyre a kifizetési előirányzatok összesen 6 279,4 millió°EUR-t tettek ki a differenciált előirányzatok alapján alkalmazott és az új tagállamokra vonatkozó átmeneti eszköz felvétele miatt.

A 2005. évi költségvetési tervezet

A 2005. évi költségvetési tervezetet a Tanács 2004 júliusában fogadta el. Az 1a. alfejezetben szereplő előirányzatok az előzetes költségvetési tervezetben foglaltakhoz képest 1 000,0°millió°EUR-val csökkentek, míg az 1b. alfejezethez tartozó előirányzatok az előzetes költségvetési tervezetben meghatározott szinten maradtak.

A 2005. évre vonatkozó módosító indítvány

2004 októberében a Bizottság elfogadta a 2005. évi előzetes költségvetési tervezetre vonatkozó 53. sz. módosító indítványt, amely az 1a. alfejezetre 43 610,5 millió EUR-ban határozta meg az előirányzati igényeket, amely az előzetes költségvetési tervezet vonatkozó összegéhez viszonyítva 224,0 millió EUR-val alacsonyabb. Az 1b. alfejezetre vonatkozó előirányzati igények változatlanok maradtak.

A 2005. évi költségvetés elfogadása

2004 decemberében elfogadták a 2005. évi költségvetést. A költségvetési hatóság elutasította az 1a. alfejezetre vonatkozó 3. sz. módosító indítványban javasolt összegeket, és a költségvetési tervezetben meghatározott szinten fogadta el a 2005-ös költségvetést. Az 1a. alfejezetre vonatkozó előirányzatok 42 835,5 millió EUR-t tettek ki, amely a 3. sz. módosító indítvány vonatkozó összegéhez viszonyítva 775,5 millió EUR-val kevesebb. Az 1b. alfejezetre vonatkozó előirányzati igények változatlanok maradtak. A részleteket lásd az 1. mellékletben.

A KM 8/2005. sz. költségvetés-módosítás

2005 decemberében a Bizottság javaslata alapján a költségvetési hatóság módosítást fogadott el (KM 8/2005. sz.) a 2005-ös költségvetés kötelezettségvállalási előirányzatai tekintetében, amelyben 650,0 millió EUR-t kitevő összeggel csökkentette az 1a. alfejezet előirányzatait, amelyek így 42 185,5 millió EUR-t tettek ki. A részleteket lásd a 2.5. pontban.

Az EMOGA Garanciarészlege végső költségvetésének a 2001–2005-ös időszakra szóló teljes uniós költségvetésből való részesedését (kötelezettségvállalási előirányzatok) lásd a 2. mellékletben.

KÉSZPÉNZHELYZET ÉS AZ ELŐIRÁNYZATOK KEZELÉSE

A. AZ ELőIRÁNYZATOK KEZELÉSE

A 2005. ÉVRE RENDELKEZÉSRE ÁLLÓ ELőIRÁNYZATOK

Az EMOGA Garanciarészlege számára a költségvetési évre végül rendelkezésre álló előirányzatok 49 026 450 000 EUR-t tesznek ki. A költségvetési hatóság jóváhagyta 49°500°000°EUR nem automatikus átvitelét a 2004-es évről a 2005. évre.

A 2005. évre rendelkezésre álló előirányzatok felhasználása

Költségvetési műveletek

Az alábbi táblázat részletezi a 2005-ben végrehajtott költségvetési műveleteket:

EUR

1. Rendelkezésre álló előirányzatok – rendes előirányzatok – nem automatikusan átvitt összegek 2. A kötelezettségvállalások – a tagállamok kiadásainak fedezésére a rendes előirányzatok terhére – a nem automatikusan átvitt összegekből fedezett kiadásokra – közvetlen kifizetésekre – a tagállamok kiadásaira – az EU10-ek számára létrehozott átmeneti vidékfejlesztési eszköz (TRDI) Kötelezettségvállalások összesen 3. Terhelések – a tagállamok kiadásainak fedezésére a rendes előirányzatok terhére – a nem automatikusan átvitt összegekből fedezett kiadásokra – közvetlen kifizetésekre – a tagállamok kiadásaira – az EU10-ek számára létrehozott átmeneti vidékfejlesztési eszköz (TRDI) Terhelések összesen 4. Automatikusan átvitt összegek – a tagállamok kiadásaira – az EU10-ek számára létrehozott átmeneti vidékfejlesztési eszköz (TRDI) – a tagállamok kiadásainak fedezésére a nem automatikusan átvitt összegekből – közvetlen kifizetésekre Automatikusan átvitt összegek összesen 5. Nem automatikusan átvitt összegek 6. Megszűnő előirányzatok (= 1 – 2 – 5) | 49 026 450 000,00 49 500 000,00 46 690 243 602,43 49 000 000,00 257 947 288,72 1 931 000 000,00 ----------------------- 48 928 190 891,15 46 690 243 602,43 49 000 000,00 16 019 711,99 316 264 683,00 ----------------------- 47 071 527 997,42 1 614 735 317,00 0,00 241 927 576,73 ----------------------- 1 856 662 893,73 43 400 000,00 104 359 108,85 |

Automatikusan átvitt összegek

Az automatikusan átvitt összegek a kötelezettségvállalások és a terhelések közötti különbözetet jelentik. 2005-ben a Bizottság által lekötött olyan előirányzatok, amelyeknél nem került sor kifizetésre a költségvetési év végéig, 1 856,7 millió EUR-t tettek ki.

Nem automatikusan átvitt összegek

A költségvetési rendelet (2002. június 25-i 1605/2002/EK, Euratom tanácsi rendelet) 9. és 149. cikke értelmében a Bizottság úgy határozott, hogy a nem automatikusan átvitt összegek keretében a 05.040105. jogcím alatt ( „Korkedvezményes nyugdíj – Új rendszer”) összesen 43,4°millió°EUR-t visz át a 2005. évről 2006. évre.

A 2004. évről a 2005. évre automatikusan átvitt összegek

Az alábbi táblázat átfogó áttekintést ad ezen átvitelek 2005-ben történt felhasználásáról:

EUR

1. Átvitt kötelezettségvállalások – a tagállamok kiadásaira – az EU10-ek számára létrehozott átmeneti vidékfejlesztési eszköz (TRDI) – közvetlen kifizetésekre Kötelezettségvállalások összesen 2. Az átvitt összegekből fedezendő kötelezettségvállalások megszüntetése – a tagállamok kiadásaira – közvetlen kifizetésekre Kötelezettségvállalások összesen 3. Kifizetések – a tagállamok kiadásaira – az EU10-ek számára létrehozott átmeneti vidékfejlesztési eszköz (TRDI) – közvetlen kifizetésekre Terhelések összesen 4. Megszűnő előirányzatok (= 1 + 2 – 3) – a tagállamok kiadásaira – közvetlen kifizetésekre Törölt átvitelek összesen 5. Automatikusan átvitt összegek – a tagállamok kiadásaira – az EU10-ek számára létrehozott átmeneti vidékfejlesztési eszköz (TRDI) | 1 104 080 140,00 348 125 257,83 ----------------------- 1 452 205 397,83 – –5 418 456,25 ----------------------- –5 418 456,25 1 098 312 232,00 295 928 756,46 ----------------------- 1 394 240 988,46 0 46 778 045,12 ----------------------- 46 778 045,12 5 767 908,00 |

2004-ről nem automatikusan átvitt összegek

A költségvetési rendelet (2002. június 25-i 1605/2002/EK, Euratom tanácsi rendelet) 9. és 149. cikke értelmében a Bizottság úgy határozott, hogy a nem automatikusan átvitt összegek keretében összesen 49,50°millió°EUR-t visz át 2004-ről 2005-re.Az összeget az alábbiak szerint bontották:

- 8,3°millió°EUR a 05.040101. jogcím („Mezőgazdasági üzemi beruházások”) céljaira,

- 8,1°millió°EUR a 05.040107. jogcím („Agrár-környezetvédelem”) céljaira,

- 2,5°millió°EUR a 05.040109. jogcím („Mezőgazdasági termékek feldolgozásának és forgalmazásának a fejlesztése”) céljaira,

- 14,2°millió°EUR a 05.040110. jogcím („Erdészet – régi rendszer”) céljaira,

- 9,6°millió°EUR a 05.040112. jogcím („Vidéki területek átállásának és fejlesztésének előmozdítása”) céljaira,

- 6,3°millió°EUR a 05.040113. jogcím („Egyéb vidékfejlesztési intézkedések”) céljaira,

- 0,5°millió°EUR a 17.010404. jogcím („Kísérleti tanulmány: kockázatfinanszírozási modell állatjárványokra”) céljaira.

Átcsoportosítások és költségvetés-módosítás az EMOGA Garanciarészlegén belül

2005-ben a költségvetési hatóság jóváhagyta a 18/05. sz., alcímből alcímbe történő átcsoportosítást: a 05.03. alcímből („állati termékek”, −°241,5°millió°EUR), a 05.07. alcímből („mezőgazdasági kiadások pénzügyi ellenőrzése”, −°14,0°millió°EUR), a 05.08. alcímből „politikai stratégia és koordináció a mezőgazdaság és vidékfejlesztés politikai területen” −°18,0°millió°EUR) a 05.02. alcímbe („növényi termékek”, +°273,5°millió°EUR).

2005-ben a költségvetési hatóságot tájékoztatták a 19/05. sz., alcímből alcímbe történő átcsoportosításról: a 05.03. alcímből („állati termékek”, −°82,9°millió°EUR) a 05.02. alcímbe („növényi termékek”, +°82,9°millió°EUR).

2005-ben a költségvetési hatóság jóváhagyta a 8/2005. sz. költségvetés-módosítást, ezáltal 650,0 millió EUR-t kitevő összeggel csökkentette a előirányzatok teljes összegét, az alábbi alfejezeteket érintve: 05.03. alcím („állati termékek”, −°446,0°millió°EUR), a 05.07. alcím („mezőgazdasági kiadások pénzügyi ellenőrzése”, −°169,0°millió°EUR) és a 17.04. alcím („élelmiszerbiztonság, állategészségügy, állatjólét és növényegészségügy”, −°35,0°millió°EUR).

B. ELőLEG

A TAGÁLLAMOKNAK NYÚJTOTT ELőLEGEK

2.6.1. Havi előlegek a felmerülő kiadások fedezésére

A közös agrárpolitika finanszírozásáról szóló, 1999. május 17-i 1258/1999/EK tanácsi rendelet[1] 7. cikke megállapítja, hogy a Bizottság dönt „az akkreditált kifizető ügynökségeknél felmerült kiadásokra nyújtandó havi előlegekről”. Az előlegeket a kifizető ügynökségnél a kiadás felmerülésének hónapját követő második hónap elején kell kifizetni az egyes tagállamok részére.

Szoros értelemben véve nem előleg kifizetéséről van szó, hanem már kifizetett kiadások visszatérítéséről. Az „előleg” kifejezés kiemeli ezen kifizetések átmeneti jellegét: az előleg a tagállamok havi bejelentései alapján áll rendelkezésre[2] a kiadások havi könyvelését a részletes nyilatkozatok[3] alapján ellenőrzik és javítják. Véglegessé továbbá a következő évi ellenőrzéseket követően válnak a számlaelszámolási eljárás során hozott határozatok alapján.

Ez az előlegek kifizetésére vonatkozó rendszer vonatkozott a tagállamok által 2004. október 16. és 2005. október 15. között teljesített kifizetésekre. A fennmaradó kifizetések tekintetében a Bizottság meghatározott intézkedésekre és az új tagállamok számára létrehozott átmeneti vidékfejlesztési eszköz (TRDI) kezelésére közvetlen kifizetéseket hajt végre.

A 2005-ös költségvetési évben a kifizetett előlegek nettó összege 46 739 243 602,43°EUR volt.

2.6.2. A 2005. évi előlegekről szóló határozatok

A 2005. évre a Bizottság a havi előlegek tekintetében tizenkettő határozatot fogadott el. 2005 decemberében határozatot fogadott el egy további, az arra az évre elszámolandó összes kiadáshoz már megítélt előlegeket kiigazító előlegről. A részleteket lásd az e jelentéshez csatolt munkadokumentum 6. mellékletében.

A 2005-öS KÖLTSÉGVETÉS VÉGREHAJTÁSA

Az EMOGA Garanciarészlege számára rendelkezésre álló hitel-előirányzatok eredetileg 49 725,9 millió°EUR-t tettek ki, beleértve a 2004-ről átvitt összegeket is (NB: 49,0 millió EUR az 1b. alfejezet és 0,5 millió EUR az Egészségügyi Főigazgatóság számára). 42 835,9 millió EUR-t az 1a. alfejezethez rendeltek és a maradék 6 890,0 millió EUR-t az 1b. alfejezethez.

Az 1a. alfejezetre vonatkozó költségvetés végrehajtása 42 100,8 millió EUR-t tett ki, azaz: az eredetileg rendelkezésre álló hitel-előirányzatok körülbelül 98,3 %-át és 6 827,3 millió EUR-t az 1b. alfejezet tekintetében, azaz a vonatkozó hitel-előirányzatok körülbelül 99,1 %-át.

Az 1a. alfejezet tekintetében a költségvetés végrehajtása során 735,1 millió EUR-val kevesebbet költöttek el a tervezettnél. A közösségi költségvetéshez való tagállami hozzájárulások csökkentése érdekében a Bizottság a 8/2005 sz. költségvetés-módosításon keresztül javaslatot tett az EMOGA Garanciarészlegéhez rendelt hitel-előirányzatok 650,0 millió EUR-val való csökkentésére. Így az 1a. alfejezet számára végül rendelkezésre álló előirányzatok 42 185,9 millió EUR-t tettek ki, és a fennmaradó fel nem használt előirányzatok 85,1 millió EUR-ra csökkentek.

A 2005-ös költségvetés végrehajtását, valamint a végrehajtás és az eredeti költségvetésben, illetve a költségvetés-módosításban (KM 8/2004. sz.) foglalt előirányzatok közötti eltéréseket a 3. melléklet mutatja be. A tagállamonként és intézkedésenként felmerülő kiadásokat a 4. melléklet mutatja be.

MEGJEGYZÉSEK A KÖLTSÉGVETÉS VÉGREHAJTÁSÁVAL KAPCSOLATBAN

A 2005-ös mezőgazdasági évben nőtt a gabonatermelés és csekély mértékben csökkent az állati termékek előállítása, amelyeket az állati termékek kedvező árai és alacsonyabb gabonaárak kísértek.

1a. alfejezet

Az 1a. alfejezet költségvetési előirányzatai a növényi termékek tekintetében nem voltak elegendők, míg a tej és a sertéshús ágazatban, a pénzügyi ellenőrzés, a politikai stratégia és koordináció, a halászati és állat-egészségügyi kiadások esetében nem kerültek teljes mértékben felhasználásra. A csatolt táblázat részletesen bemutatja a költségvetés különböző jogcímcsoportjainak a végrehajtását. Az alábbiakban röviden ismertetjük a költségvetés egyes jogcímcsoportjainál a végleges előirányzatokhoz képest alkalmazott végrehajtási mód indokait.

Gabonafélékkel kapcsolatos piaci intézkedések

Ezen ágazat előirányzataihoz viszonyított jelentős túlköltekezésre főként a 2004/2005-ös bőséges gabonatermés betakarítása után az intervenciós raktározásra kerülő gabona nagyobb mennyisége miatt került sor. A költségvetési év során a becslések szerint körülbelül 14,7 millió tonna gabona került intervenciós raktározásra a 2005. évi költségvetés előirányzatainak meghatározásakor a költségvetési hatóság által számított 2,6 millió tonna helyett.

Szántóföldi növényekkel kapcsolatos közvetlen kifizetések

A költségvetési hatóság a költségvetés elfogadásakor csökkentette az ezen jogcímcsoportra kért hiteleket, különösen a gabonafélékre, az olajnövényekre, a fehérjenövényekre stb. vonatozó területalapú támogatások kifizetése tekintetében. A tagállamonként felmerülő, a szántóföldi növényekkel kapcsolatos közvetlen kifizetésekre vonatkozó kiadások azonban magasabbak voltak a költségvetésben foglalt előirányzatoknál, így körülbelül 173,4 millió EUR-val több került kifizetésre.

Rostnövények

A túlköltekezés főleg a gyapot ágazatot érinti. Az e jogcímhez rendelt előirányzatokat a költségvetési hatóság körülbelül 53,0 millió EUR-val csökkentette. Az ezen intézkedéssel kapcsolatos, tagállamonként felmerülő kiadások (952,0 millió EUR) magasabbak voltak, így a költségvetésben foglalt előirányzatokhoz képest túlköltekezést eredményeztek.

Gyümölcs- és zöldségfélék

A gyümölcs- és zöldségfélék piacának kedvező feltételei hatására kisebb mennyiségű gyümölcsöt és zöldséget vontak vissza a piacról, következésképpen csökkent a kiadások mértéke. Egy kedvező piaci fordulat következtében nőtt a banán piaci ára, ezért a termék után fizetett támogatás mennyisége csökkent. E két intézkedés eredményeként létrejött megtakarítások összegét részben csökkentette a termelői szervezetek működési alapjainak az év során juttatott támogatások növelése.

Egyéb növényi termékek/intézkedések

Ebben az ágazatban az alulköltekezés oka a szárított takarmány után járó kifizetések ütemének lassulása, valamint a különböző POSEI programok keretében a tagállamok által befizetett alacsonyabb összeg.

Horizontális jellegű közvetlen támogatások

Ezen ágazatban az előirányzatokhoz viszonyított túlköltekezés az egyszerűsített területalapú kifizetési rendszert (SAPS) érinti és a kettős árfolyam-hatásnak köszönhető, amely a támogatások nemzeti valutában történő kifizetése miatt alakult ki. Különösen Magyarország és Lengyelország valutái értékelődtek fel az EUR-hoz képest, így megnövekedtek a felmerülő kiadások.

Tej és tejtermékek

A tejágazat kedvező belső és külső piaci feltételei lehetővé tették a Bizottság számára, hogy a 2005. évi költségvetésben előirányzott szinthez képest csökkentse az export-visszatérítés mértékét és a belső piaci támogatások szintjét a különböző tejtermékek tekintetében. Ez a csökkentés a különböző intézkedésekre fordított kiadásokat is csökkentette és így megtakarításokhoz vezetett az ágazatban. Ezenkívül a tejre kivetett extra lefölözés által érintett mennyiség a költségvetésben szereplő 0,25 millió tonna helyett több mint 1 millió tonna volt, ennek megfelelően tovább nőttek az ágazati megtakarítások.

Marha- és borjúhús

A túlköltekezés az ágazatban főként a 2004-re járó állattenyésztési támogatásokat érinti, amelyek jelentősen magasabbak voltak az előző években kifizetetteknél. Nem szabad megfeledkezni arról, hogy az e jogcímcsoporthoz rendelt előirányzatokat a költségvetési hatóság körülbelül 226,0 millió EUR-val csökkentette, különösen az anyatehénre és a marhahúsra vonatkozó különleges támogatások vonatkozásában.

Sertéshús, tojás és baromfi, méhészet

Ebben az ágazatban az előirányzatok kihasználatlansága a sertéshús ágazat 2005. évi jó piaci helyzetének az eredménye, amely lehetővé tette a Bizottság számára, hogy ne fizessen export-visszatérítéseket a friss, a hűtött és a fagyaszott sertéshúsra. Export-visszatérítések kifizetésére csak a kolbászok vonatkozásában került sor, ahol a kivitelre kerülő mennyiség alacsonyabb volt a 2005. évi költségvetésben előirányzottnál.

Számlaelszámolási eljárás

A számlaelszámolási eljárás eredményeként a tagállamoktól visszaigényelt összegek magasabbak voltak a 2005. évi költségvetésben visszatartott összegeknél.

1b. alfejezet

4.2.1. Vidékfejlesztés (EU15-ök)

Az EMOGA Garanciarészlege az 1b. alfejezet előirányzatait az EU15-ök 2000–2006-os időszakra elfogadott 89 vidékfejlesztési programjának társfinanszírozására (1257/1999/EK rendelet) fordítja. 2005-ben a rendelkezésre álló előirányzatok 99,1 %-át fizették ki az e programok kapcsán ténylegesen felmerülő költségek fedezésére. Az alábbi főbb intézkedéseknél a költségvetési előirányzatok jelentős mértékben nem kerültek felhasználásra: Korkedvezményes nyugdíj (új rendszer), Agrár-környezetvédelem (új rendszer), Erdészet (új rendszer). Másrészről a hátrányos helyzetű térségeket támogató intézkedések esetében jelentős túlköltekezés történt.

4.2.2. Átmeneti eszköz a vidékfejlesztésnek az EMOGA Garanciarészlegéből történő finanszírozására az új tagállamokban

Az EMOGA Garanciarészlege ezen eszköz keretében, differenciált előirányzatok alapján társfinanszírozza (1257/1999/EK rendelet) a 2004-ben a 10 új tagállamra és a 2004–2006-os időszakra vonatkozóan elfogadott vidékfejlesztési programokat. Valamennyi, a költségvetésben előirányzott összeget lekötötték, a kifizetések pedig megközelítőleg 1 414,6,9°millió°EUR-t tettek ki, azaz 45,2 millió EUR-val magasabbak voltak.

A kiadás típusa szerinti lebontás

EMOGA Garanciarészlegének 1a. alfejezetére vonatkozó kiadásai az alábbi fő kategóriákra bonthatók. Az alábbiakban kerülnek bemutatásra a vonatkozó kiadások és azoknak az EMOGA Garanciarészlege 2005-ös összes kiadásaihoz viszonyított százalékos aránya:

4.3.1 Export-visszatérítések

Az export-visszatértések 3 051.9 millió EUR-t tettek ki, azaz az összes kiadás 6,2 %-át.

4.3.2 Közvetlen támogatások

Az e fejezet alatti kiadások 33 700,8 millió EUR-t tettek ki, azaz az összes kiadás 68,9%-át. A közvetlen támogatásnak számító kiadások meghatározása az 1999. május 17-i 1259/1999/EK rendelet mellékletében található meg (HL L 160., 113. o.).

4.3.3 Tárolás

A tárolásra fordított kiadások 851,5 millió EUR-t tettek ki, azaz az összes kiadás 1,7%-át. Az érintett főbb termékek: gabonafélék, cukor, bor és tejtermékek.

4.3.4 Egyéb

Az egyéb intervenciós kiadások 4 496,6°millió°EUR-t tettek ki, azaz az éves főösszeg 9,2%-át. Ez a megnevezés a fenti kategóriákba nem tartozó kiadásokat foglalja magában.

A kiadások bontásának a 2001–2005-ös időszakban való alakulását az 5. melléklet mutatja be.

[pic]

[pic]

[pic]

[pic]

[pic]

[1] HL L 160., 1999.6.26., 103. o.

[2] Ezeket a kifizetéseket a tagállam minden hónap 10-ig továbbítja fax útján.

[3] A részletes beszámolókat a tagállam havonta továbbítja a 104. táblázatban foglaltaknak megfelelően.